Շահումյանովկա

Շահումյանովկա կամ Ցկիբին ( աբխազ.` Цкыбын, ), գյուղ Աբխազիայի Գուլրիփշի շրջանում, Կոդոր գետի ափին, Գուլրիփշից 10 կմ արևելք։ Գտնվում է ծովի մակարդակից 120 մ բարձրության վրա։

Բնակչություն 

1959 թվականի տվյալներով, Շահումյանովկա գյուղում ապրում էր 1365 մարդ, հիմնականում հայեր։ 1989 թվականին գյուղում ապրում էր 1965 մարդ, կրկին հիմնականում հայեր։ Համաձայն 2011 թվականի հաշվառումների, գյուղն ուներ 2145 բնակիչ։

Բնակիչներն զբաղվում են թեյի և ցիտրուսային կուլտուրաների մշակությամբ, այգեգործությամբ, անասնապահությամբ, թռչնաբուծությամբ, մեղվաբուծությամբ և շերամապահությամբ։ Գյուղն ունի հայկական միջնակարգ դպրոց, գրադարան, ակումբ և բուժկայան։

Հայերը եկել են Տրապիզոնի շրջակայքի գյուղերից` 1898 թվականին։

Ծանոթագրություններ 

Աբխազիայի գյուղեր
Աբխազիայի հայաբնակ գյուղեր